Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนีเช้านี้ผันผว …
24 พ.ค. 2561

MARKET MONITOR
สรุปภาพตลาดในช่วงเช้า: ดัชนีเช้านี้ผันผวนสูง หลังล่าสุดปิดหลุดแนวรับ ก่อนปิดครึ่งวันเช้าที่ 1,736.46 จุด ปรับตัวลดลงกว่า 17 จุด ด้วยมูลค่าซื้อขายราว 3.1 หมื่นล้านบาท และยังคงเป็นกลุ่มพลังงาน (ENERG) กลุ่มหลักที่กดตลาดย่อตัวลงแรงเช้านี้
มุมมองตลาดช่วงบ่าย: จากกราฟรายวัน ราคาปรับตัวหลุดแนวรับ 1,745 จุดที่ประเมินไว้เช้านี้ ทางเทคนิคสัญญาณโมเมนตัมอ่อนตัว และเริ่มให้น้ำหนักฝั่งลงมากขึ้น จากทั้ง MACD ที่ปรับลดลง และต่ำกว่า Signal Line ขณะที่ RSI พลิกจาก Neutral Zone แกว่งต่ำลงข้าสู่ Negative Zone และภาพหลักของการเคลื่อนไหวของดัชนียังเป็น Downtrend Channel มาโดยตลอด ฉะนั้น มองตลาดบ่ายนี้ยังมีโอกาสลงต่อ โดยมีแนวรับ 1,725 จุด รอทดสอบ
อย่างไรก็ดีระมัดระวังความผันผวนที่สูงขึ้นตามมาหากหลุดแนวรับดังกล่าว
กลยุทธ์ในช่วงบ่าย: นักเก็งกำไรระยะสั้น แนะนำถือเงินสด หลังจาก SET หลุดกรอบแนวรับเช้านี้ เช่นเดียวกับนักลงทุนระยะกลาง เน้นถือเงินสดต่อ
Point of View
เริ่มสร้างแนวโน้มขาขึ้น! เลือก BA ที่ Outperform ตลาดเช้านี้ กราฟรายวัน ราคาเริ่มดีดตัวจากแนวรับกรอบล่างต่อเนื่อง หนุนการรีบาวด์รอบนี้ด้วย Buy Signal จาก Modified Stochastic ที่ %K ตัดเหนือ %D และภาพโมเมนตัมฟื้นตัวดี MACD ตัดเหนือ Signal Lineมองมีโอกาสรีบาวด์หาแนวต้าน 15.80 บาท แนวรับ 14.90 บาท และ Stop Loss หากหลุด 14.70 บาท